**TAAK 1 (LUISTERBEGRIP) PUNTE: 10**

# GRAAD 10: AFRIKAANS EERSTE ADDISIONELE TAAL

Naam: \_\_\_\_\_\_\_\_\_\_\_\_\_\_\_\_\_\_\_\_\_ Graad: \_\_\_\_\_\_\_\_\_\_\_

Datum van inhandiging: \_\_\_\_\_\_\_\_\_\_\_\_\_\_\_\_\_\_\_\_\_

**Nota: Die gebruik van outentieke luistertekste soos liedjies en radio-advertensies**

**word aanbeveel. In hierdie voorbeeldtaak word ‘n koerantberig egter gebruik.**

**Opdrag**: Luister na die teks wat jou onderwyser voorlees, maak aantekeninge

terwyl jy luister en beantwoord dan die vrae wat die onderwysers stel skriftelik.

Jy mag jou aantekeninge raadpleeg terwyl jy die vrae beantwoord.

**LEESTEKS**:1

Kyk: Skillie spog met splinternuwe 3D-dop

Deur Anlerie De Wet 26 Mei 2016 13:56

1. Freddy, ’n skilpad van Brasilië, lei weer ’n normale lewe met haar nuwe kunsdop nadat sy in 2015 uit ’n afgebrande woud gered is.

2. Die brand het 85% van haar dop beskadig en sy was 45 dae lank sonder kos en water. Sy het ook longontsteking gehad.

3. ’n Groep vrywilligers, die Animal Avengers, het Freddy gered en haar versorg.

4. Met die bietjie wat van haar dop oorgebly het, het sy glo soos Freddy Krueger gelyk in die gewilde rolprent Nightmare on Elm Street van die 1980’s. Vandaar haar naam Freddy.

5. Animal Avengers bestaan uit vier veeartse, ’n tandarts en ’n 3D-ontwerper.

6. Dr. Paulo Miamoto, die tandarts, sê hy en die 3D-ontwerper Cicero Moraes het onder meer 3D-skanderingsmetodes nagevors. Die veeartse het van hul studie gehoor en betrokke geraak.

7. “Ons het baie mislukkings gehad in ons pogings om die skandering reg te kry, maar het dit uiteindelik met Freddy reggekry.”

8. Miamoto sê Freddy is die eerste skilpad ter wêreld wat ’n 3D-dop kry. Die dop is boonop gemaak van omgewingsvriendelike plastiek.

9. Miamoto sê Moraes het baie tyd daaraan bestee om die dop te ontwerp, en dit het minstens 200 uur geneem om die ontwerp met ’n 3D-skandeerder te druk.

10. Freddy woon nou in die kliniek van Animal Avengers se veearts-broers, drs. Matheus en Rodrigo Rabello, in Brasilía, die hoofstad van Brasilië.

11 “Sy vaar baie goed daar. Die prostetiese dop moet ongelukkig gereeld skoongemaak en onderhou word, daarom sal sy nie weer in die natuur vrygelaat kan word nie.”

12 Miamoto sê Freddy sal, soos haar ander skilpadvriende, ’n normale lewe lei in ’n huis waar sy baie aandag kry.

*http://www.netwerk24.com/Nuus/Omgewing/kyk-skillie-spog-met-splinternuwe-3d-dop-20160526*

**VRAE**

|  |  |  |
| --- | --- | --- |
| 1. | Watter skade het Freddy in die brand opgedoen? Noem twee dinge. | 2 |
| 2. | Sê of die volgende stelling Waar of Onwaar is. Motiveer jou antwoord uit die leesstuk.  *Freddy is onmiddellik nadat die brand geblus is, uit die woud gered.* | 1 |
| 3. 1 | Wat is die naam van die groep vrywilligers wat Freddy gered en versorg het? | 1 |
| 3.2 | Waarom het die groep wat die skilpad gered het, besluit om haar Freddy te noem? | 1 |
| 4. | Waarom kan Freddy nie soos ander skilpaaie in die natuur woon nie? | 1 |
| 5. | Freddy se nuwe dop kan as deurbraak as beskou word? Motiveer hierdie stelling uit die teks. | 1 |
| 6. | Wat kan ons uit die leestuk aflei oor die mens se houding teenoor die bewaring van ons natuur? Noem twee teenstellende dinge. | 2 |
| 7. | Dink jy dat dit aanvaarbaar is dat diere uit hulle natuurlike omgewing geneem word en deur mense aangehou word? Motiveer jou antwoord. | 1 |
|  |  | **[10]** |

**MEMORANDUM**

|  |  |  |  |
| --- | --- | --- | --- |
|  |  | Punt | Denk=vlak |
| 1. | 85% van haar dop was beskadig √en sy het longontsteking opgedoen.√ | 2 | 1 |
| 2. | Onwaar: Sy het 45 dae sonder kos of water gebly afgebrande woud gebly voordat hulle haar gevind het. | 1 | 2 |
| 3. 1 | Animal Avengers | 1 | 1 |
| 3.2 | Met haar afgebrande dop het sy soos die karakter, Freddy, uit die rolprent Nightmare on Elm Street gelyk. | 1 | 1 |
| 4. | Haar kunsmatige dop moet gereeld skoongemaak en onderhou word terwyl ander skilpaaie dit nie nodig het nie. | 1 | 3 |
| 5. | Dit was die eerste keer dat ‘n dop suksesvol volgens die  3D- skanderingsmetode gemaak is. | 1 | 3 |
| 6. | Aan die een kant is die mens verantwoordelik vir brande wat woude en dus wildslewe verwoes.√ Aan die anderkant het ons die groep wat Freddy se dop van omgewingsvriendelike plastiek gemaak het.√ | 2 | 3 |
| 7. | Leerder se eie respons. Enige goedgemotiveerde antwoord. | 1 | 5 |
|  |  | **[10]** |  |

**TAAK 1 (LUISTERBEGRIP) PUNTE: 10**

# GRAAD 10: AFRIKAANS EERSTE ADDISIONELE TAAL

Naam: \_\_\_\_\_\_\_\_\_\_\_\_\_\_\_\_\_\_\_\_\_ Graad: \_\_\_\_\_\_\_\_\_\_\_

Datum van inhandiging: \_\_\_\_\_\_\_\_\_\_\_\_\_\_\_\_\_\_\_\_\_

**Nota: Die gebruik van outentieke luistertekste soos liedjies en radio-advertensies**

**word aanbeveel. In hierdie voorbeeldtaak word ‘n koerantberig egter gebruik.**

**Opdrag**: Luister na die teks wat jou onderwyser voorlees, maak aantekeninge

terwyl jy luister en beantwoord dan die vrae wat die onderwysers stel skriftelik.

Jy mag jou aantekeninge raadpleeg terwyl jy die vrae beantwoord.

**LEESTEKS 2**

Wayde deel ondervinding

Deur Anika Marais 23 Mei 2016

1 Kaapstad. – Hy is op die skoolterrein “rondgestamp, geslaan en geboelie”, maar op die sportveld kon hy die boelies wys wie eintlik baas is.

2 “Toe ek op skool geboelie was, het ek altyd gedink ek moet net uithou tot op die sportveld, want dáár kan ek op my eie manier terugveg,” het die atleet Wayde van Niekerk (23), Suid-Afrika se wêreldkampioen in die 400 m, vertel.

3 Van Niekerk, wat in Bloemfontein oefen vir vanjaar se Olimpiese Spele in Rio de Janeiro, is die gesig van ’n veldtog teen boelies wat vandeesmaand deur die televisienetwerk Cartoon Network en die tolvrye hulplyn Childline begin is.

4 “Ek weet hoe dit voel om geboelie te word, en daarom het ek nie twee keer gedink om by dié veldtog betrokke te raak nie,” het Van Niekerk gesê.

5 “Toe ek ’n kind was, het ons gesin baie rondgetrek, en ek is by verskeie skole geboelie. Ek het baie eensaam gevoel, omdat ek nooit vir enigiemand daarvan vertel het nie. Ek wil nou vir kinders wys dit is nie nodig om alleen bang te voel nie. Daar ís hulp.”

6 Volgens die nasionale uitvoerende beampte van Childline, Dumisile Nala, word sowat 35% van die kinders in Suid-Afrika op skool geboelie.

7 “Deesdae kan boelies kinders oral agtervolg. Dis nie net meer op die skoolterrein nie. Die boelies is in die kinders se sakke, op hul fone en op sosiale netwerke. Vir sommige kinders voel dit asof hulle nooit daaraan kan ontsnap nie. Daarom is dit belangrik dat volwassenes en onderwysers tyd maak om te luister na kinders wat geboelie word.”

*http://www.netwerk24.com/Ontspan/Jip/wayde-deel-ondervinding-20160522*

**VRAE**

|  |  |  |
| --- | --- | --- |
| 1. | Op watter manier het Wayde teen die boelies teruggeveg? | 1 |
| 2. | Watter internasionale sportprestasie het Wayde behaal? | 1 |
| 3. | Waarom, dink jy, bly die meeste kinders wat geboelie word, stil daaroor? | 1 |
| 4. | Op watter manier probeer Wayde nou kinders help wat geboelie word? | 1 |
| 5. | Sê of die volgende sin letterlik of figuurlik bedoel word. Motiveer jou antwoord.  *Die boelies is in die kinders die sakke.* | 2 |
| 6. | Hoe voel kinders, volgens die leestuk, wat geboelie word? | 1 |
| 7. | Waarom dink jy, is Wyde die ideale persoon om as die gesig van die anti- boelie veldtog op te tree? | 2 |
| 8. | Wat sal jy doen as jy weet iemand by jou skool word geboelie?  Leerder se eie respons. | 1 |
|  |  | [10] |

**MEMORANDUM**

|  |  |  |  |
| --- | --- | --- | --- |
|  | **Antwoord** | **Punte** | **Denkvlak** |
| 1. | Op die sportveld, daar was hy beter as hulle. | 1 | 1 |
| 2. | Hy is die Wêreldkampioen in die 400 meter wedloop. | 1 | 1 |
| 3. | Hulle is bang dat dit die boeliery sal vererger / wil nie as verklikkers beskou word nie/ hulle is skaam daaroor.  Enige antwoord in die trant. | 1 | 3 |
| 4. | Hy is die gesig van Cartoon Netwerk en Childline se die veldtog teen boelies/ Hy is in die advertensie van die anti-boelie veltog op Cartoon network en Childline. | 1 | 1 |
| 5. | Figuurlik . Dit verwys na die selfone en rekenaars wat in die leerders se sakke is. | 2 | 3 |
| 6. | Hulle voel of hulle nooit daarvan kan ontsnap nie/ eensaam/ bang. | 1 | 2 |
| 7. | Wayde is wêreldberoemd en ‘n rolmodel vir die jeug. | 2 | 3 |
| 8. | Leerder se eie respons. | 1 | 4 |
|  |  | **[10]** |  |